《揽杨似之提举湖南》
宋代·陈傅良

昨日有客去分符，今朝有客来揽辔。
蕨芽掇尽笋可{屈刂}，揽客焉知老将至。
儒雅风流能有几，南宫先生无乃是。
十年不复梦蓬山，万里何为隔湘水。
叶公岿然地官贰，颜公领袖天下士。
星联郎署尤与何，次第诸公迹连茹。
一时台省旧名德，十见班行已三四。
可令仆马病崔嵬，独抱兰荪吊憔悴。
渔樵混迹山穷处，故故肯临人不记。
酒半停杯问须发，夜阑秉烛微文字。
多时渴见痛折节，万事要看方得意。
先生行矣扈甘泉，请自此心扶大议。

作者简介：陈傅良（1137—1203），字君举，号止斋，学者称止斋先生，浙江温州瑞安湗村（今署瑞安市塘下镇罗凤街道）人，南宋著名学者、政治家、思想家、教育家。乾道八年（1172）进士，官至宝谟阁待制、中书舍人兼集英殿修撰，为南宋一代名臣。青年时期执教于家塾，后主讲于茶院寺之南湖塾，学生数百。中进士后授泰州教授，仍在家教书。后任职湖南，公余在岳麓书院讲学，门墙极盛。卒谥文节。 著有《止斋文集》、《周礼说》、《春秋后传》、《左氏章指》等作品。其中，《八面锋》为宋孝宗击节赞叹，御赐书名，流传甚广。